SC เปิดตัวบ้านเดี่ยวซีรี่ส์ใหม่ มูลค่ารวม 1.5 พันลบ.
SC เปิดตัวบ้านเดี่ยวซีรี่ส์ใหม่ “เพฟ รามอินทรา-วงแหวน” มูลค่ารวม 1.5 พันลบ. หวังรุกตลาดบ้านเดี่ยวระดับ 3-5 ล้านบาท
22 ก.ย. 2560

บริษัท เอสซี แอสเสท คอร์ปอเรชั่น จำกัด (มหาชน) หรือ SC ระบุว่า บริษัทได้เปิดตัวโครงการบ้านเดี่ยวซีรี่ส์ใหม่ โครงการ เพฟ รามอินทรา-วงแหวน (PAVE Ramintra-Wongwaen) บนพื้นที่กว่า 78 ไร่ มูลค่าโครงการ 1,500 ล้านบาท โครงการล่าสุดที่รุกเข้าสู่ตลาดบ้านเดี่ยวระดับ 3-5 ล้านบาท
นอกจากโครงการเพฟ รังสิต ทำเลติดถนนใหญ่ถนนรังสิต-นครนายก คลอง 4 และโครงการเพฟ ประชาอุทิศ 90 บนทำเลใกล้ทางด่วนเฉลิมมหานคร และวงแหวนอุตสาหกรรม ซึ่งได้รับการตอบรับที่ดีอย่างต่อเนื่อง ทั้งนี้เป็นไปตามนโยบายการพัฒนาโครงการคุณภาพทุกระดับราคา
สำหรับโครงการเพฟ รามอินทรา-วงแหวน ตั้งบนทำเลศักยภาพเชื่อมต่อทุกเส้นทางเพียง 2 นาที ถึงทางด่วนรามอินทรา-อาจณรงค์ ใกล้ทางด่วน และรถไฟฟ้า เป็นบ้านเดี่ยวซี่รี่ส์ในสไตล์ Modern Resort จำนวน 308 ยูนิต ขนาดพื้นที่ใช้สอย 168-217 ตรม. เริ่มต้น 4.39 ล้านบาท ด้วยแนวคิด “คิดพื้นที่ ให้คุณคิดใช้ชีวิต”ออกแบบมาให้เป็นบ้านที่มีฟังก์ชั่นครบ เปิดกว้างให้คุณมีอิสระเต็มที่ ที่จะ “คิด” ใช้ชีวิตในแบบที่เป็นคุณ